google/wiki40b huggingface dataset:
Ferrari 288 GTO

Motor

Je to vidlicový osemvalec s objemom 2 855 cm³. Disponuje vstrekovaním pomocou karburátora – Magneti-Marelli, bol preplňovaný dvoma rovnako veľkými turbodúchadlami IHI. Mal rozvody DOHC (4ventily/valec) a kompresný pomer 7,6:1. Rozmery valca 8 cm/7,1 cm (priemer, zdvih).

GTO Evoluzione

V roku 1987 bolo postavených 5 vozidiel, mali výrazný bodykit (dodnes považované za najškaredšie Ferrari). Motor však mal výkon 650 koní a auto vážilo len 938 kg. Maximálna rýchlosť bola až 362 km/h. GTO Evoluzione bolo postavené pre preteky skupiny B, ktoré boli zrušené krátko pred dokončením modelu. Ale aj dnes je toto auto považované za obrovskú legendu.
Sylvanit

Charakteristika

Tento minerál vytvára krátke prizmatické, veľmi často zdvojčatené kryštály. Môže sa nachádzať však aj v steblovitej, tabuľkovitej alebo v zrnitej podobe. Môže mať striebrobielu, oceľovosivú alebo žltú farbu a oceľovosivý vryp. Je to nepriehľadný minerál s kovovým leskom. Kryštalizuje v monoklinickej sústave. Tvrdosť sylvanitu je 1,5.-2. stupeň Mohsovej stupnice tvrdosti.
Sylvanit sa rozpúšťa v kyseline dusičnej a zanecháva zlatožltý zvyšok. Pri zohrievaní v koncentrovanej kyseline sírovej vzniká tekutina červenej farby.

Vznik

Tento minerál vzniká na hydrotermálnich žilách spolu s fluoritom, ďalšími teluridmi (kalaverit, hessit, krennerit), sulfidmi, uhličitanmi, zlatom, telúrom alebo s kremeňom.Drobné kryštáliky s rozmermi do 1 cm sa vyskytujú spolu so zlatom.

Výskyt

Bežný v nízkoteplotných hydrotermálnych žilách. Môže však vznikať aj v záverečnej fáze mineralizácie stredne a vysokoteplotných hydrotermálnych žíl.

Vo svete

Najznámejšie výskyty pochádzajú z Sacarimb a Baia de Aries v rumunskej Transylvánii. Pekné kryštály sú známe aj z lokality Cripple Creek v americkom štáte Colorado. Ďalšie výstkyty sú známe aj z Kalifornie.
Iné nálezy v Severnej Amerike sú známe z Kirkland Lake Gold District v kanadskej provincii Ontario a Rouyn District v Quebecu. Z Austrálie je známy z oblasti Kalgoorlie.
Rudinský potok

Prameň

Pramení v Javorníkoch, v podcelku Vysoké Javorníky, na južných svahoch Jakubovského vrchu v nadmorskej výške cca 710 m n. m.

Opis toku

Od prameňa tečie sprvu na juh, približne od osady Dobošovci následne viac na juhojuhovýchod. Na hornom toku preteká iba riedko zaľudneným kopaničiarskym územím a priberá niekoľko krátkych prítokov. Na strednom toku vstupuje do intravilánu obce Rudinská, pod obcou priberá svoj najdlhší prítok, pravostranný spod Starej lúky. Na dolnom toku sa stáča na juhovýchod, preteká intravilánom obce Rudina a ústi do Neslušanky.

Ústie

Do Neslušanky sa vlieva na okraji obce Rudina (VJV od jej stredu) v nadmorskej výške približne 342 m n. m.
Saint-Marcan

Poloha

Obec má rozlohu 7,68 km². Najvyšší bod je položený 96 m n. m. a najnižší bod 4 m n. m.

Obyvateľstvo

Počet obyvateľov obce je 455 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lahitte-Toupière

Poloha

Obec má rozlohu 5,6 km². Najvyšší bod je položený 301 m n. m. a najnižší bod 175 m n. m.

Obyvateľstvo

Počet obyvateľov obce je 240 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Neuville-Coppegueule

Poloha

Obec má rozlohu 8,66 km². Najvyšší bod je položený 204 m n. m. a najnižší bod 75 m n. m.

Obyvateľstvo

Počet obyvateľov obce je 588 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hugo Freund

História značky

V roku 1908 bola založená klenotnícka spoločnosť „Hugo Freund & Co“ v Prahe na Ovocnom trhu č. 15. Zakladateľom sa stal Hugo Freund, ktorý závod v roku 1920 rozšíril zavedením predaja vreckových hodín, čím získal pre Československo právo zastúpenia továrne na vreckové hodinky „Zenith“ v Le Roche a ďalších švajčiarskych tovární, akými boli „International Watch Company“, „Schaffhausen“, „Doxa“, „Landorf“, „Medana“.

Úmrtie

V roku 1942 bol Hugo Freund, ktorý bol židovského pôvodu, zatknutý nacistami a deportovaný do Terezína, v ktorom nacisti vytvorili koncentračný tábor. V rámci jednej zo skupín sa stal jedným z piatich preživších. Čoskoro nato došlo k jeho deportácii do koncentračného tábora Majdanek v Lubline. Väznenie v tomto tábore neprežil a čoskoro po svojom príchode na miesto zomrel.
Willer

Poloha

Obec má rozlohu 6,21 km². Najvyšší bod je položený 438 m n. m. a najnižší bod 352 m n. m.

Obyvateľstvo

Počet obyvateľov obce je 334 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Michel-de-Chavaignes

Poloha

Obec má rozlohu 18,37 km². Najvyšší bod je položený 158 m n. m. a najnižší bod 78 m n. m.

Obyvateľstvo

Počet obyvateľov obce je 795 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Chapelle-Montligeon

Poloha

Obec má rozlohu 8,33 km². Najvyšší bod je položený 232 m n. m. a najnižší bod 144 m n. m.

Obyvateľstvo

Počet obyvateľov obce je 634 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bitka pri Aquilonii

Bitka pri Aquilonii bola jedna z posledných bitiek samnitských vojen.
V roku 293 pred Kr. vyhlásili Samniti odvody vojska pod hrozbou smrti pre každého, kto by sa nedostavil k odvodu alebo by sa bez rozkazu vzdialil od vojska. Tí, ktorí odmietli zložiť prísahu, boli zabití a obetovaní. Samniti takto zozbierali asi 40 000 vojakov a zhromaždili sa blízko mesta Aquilonia. V Ríme boli v tomto roku konzulmi Lucius Papirius Cursor a Spurius Carvilius Maximus. Obaja konzuli vytiahli v čele vojsk proti Samnitom. Carvilius zaútočil proti mestu Corfinium, Papirius tiahol priamo k Aquilonii. V jeho vojsku boli skúsení velitelia Lucius Volumnius, ktorý sa už niekoľko rokov zúčastňoval vojen proti Samnitom, a mladý Lucius Scipio.
Papirius na začiatku bitky použil vojenskú lesť, zvíril mračná prachu, aby sa zdalo, že má oveľa silnejšie vojsko. Do útoku poslal najprv jazdu, za ňou pechotu.
Medzi Samnitmi prepukol strach a zmätok, najmä keď Papirius dal oznamovať, že Corfinium bolo dobyté. Samniti sa dali na útek, pričom medzi utekajúcimi boli aj špeciálne samnitské oddiely, ktoré zložili tajnú prísahu.
Rimania dobyli samnitský tábor, Lucius Scipio využil zmätok v radoch samnitského vojska a prenikol až k hradbám Aquilonie, pričom časť hradieb aj obsadil. Podvečer bitky mu na pomoc prišiel konzul Papirius a spolu obsadili mesto.
V boji Samniti stratili 23 340 vojakov, 3 870 bolo zajatých.
Bitka pri Aquilonii znamenala koniec vážneho odporu Samnitov. Hoci bojovali ešte do roku 290 pred Kr., nakoniec si ich Rimania podmanili.
Niherne

Poloha

Obec má rozlohu 42,87 km². Najvyšší bod je položený 163 m n. m. a najnižší bod 122 m n. m.

Obyvateľstvo

Počet obyvateľov obce je 1 548 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zuzana Kuglerová

Život

Po ukončení vzdelania v rokoch 1980 – 1982 pôsobila ako učiteľka v materskej škole v Bratislave, medzi 1982 – 1987 bola na materskej dovolenke. Potom pracovala ako knihovníčka v Starej Turej v Mestskej knižnici. V rokoch 1990 – 1993 bola spoluzakladateľkou a riaditeľkou vydavateľstva Nádej, 1993 – 1998 majiteľkou a konateľkou vydavateľstva Dúha v Bratislave, v rokoch 1998 – 2000 spolupracovala s vydavateľstvami Tranoscius v Liptovskom Mikuláši  a Knižné centrum v Žiline, zároveň redigovala detský mesačník Dúha. V súčasnosti žije v Bratislave, kde založila spolu s aforistom a glosátorom Ondrejom Kalamárom a básnikom Jánom Tazberíkom Združenie internetových autorov PARS ARTEM. Cieľom združenia je vybrat z tvorby, publikovanej na sociálnych sieťach, to najlepšie a venovať sa autorom, ktorí prezentujú svoju tvorbu na virtuálnych doménach. Združenie vydáva časopis s rovnomenným názvom Pars Artem, ktoré sa venuje otázkam súčasne slovenskej literatúry.

Tvorba

Zo začiatku sa venovala písaniu poézie, ktorú publikovala v časopisoch a zborníkoch Nové slovo, Nedeľná Pravda, Smena. Neskôr po literárnej odmlke začala písať prózu.
Karol II. (Španielsko)

Život

Narodil sa ako posledné dieťa Filipa IV. a jeho druhej manželky, a súčasne netere, Márie Anny Habsburskej.

Bol piatym dieťaťom svojich rodičov, ale v čase jeho narodenia žila len jeho najstaršia sestra. I Karol bol fyzicky slabý a často chorý, čo bolo spôsobené najmä početnými príbuzenskými sobášmi medzi jeho predkami. Sedem z jeho ôsmich praprarodičov napríklad pochádzalo priamo od Jany Šialenej a Filipa Pekného.

Od narodenia mal neprirodzene veľkú hlavu, slabé telo a ešte v šiestich rokoch nevedel poriadne chodiť. Jeho tvár bola znetvorená pre Habsburgovcov typickou previsnutou spodnou perou a spodnú časť tváre mal silno zdeformovanú, čo mu robilo značné ťažkosti pri reči i hryzaní potravy.

Obmedzené boli aj jeho rozumové schopnosti. Naučil sa čítať a písať, ale nebol schopný pochopiť komplikovanejšie problémy. Bol psychicky labilný a po celý život trpel úzkostnými stavmi, nerozhodnosťou a záchvatmi hlbokej melanchólie.
Eidetická redukcia

Eidetická redukcia je vo fenomenológii Edmunda Husserla myšlienková operácia, ktorej cieľom je identifikovať čistú podstatu objektov pri vylúčení všetkých empirických prvkov týchto objektov. V myšlienke sa obmieňajú rôzne vlastnosti predmetu (napr. stola) a pýta sa: Je to ešte stôl? K tomu sa pripája epoché ako uzátvorkovanie každého predpojatého súdu o objektoch, ktoré následne umožní rozpoznanie ich podstát.
Tressandans

Poloha

Obec má rozlohu 2,34 km². Najvyšší bod je položený 295 m n. m. a najnižší bod 248 m n. m.

Obyvateľstvo

Počet obyvateľov obce je 35 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Poitevinière

Poloha

Obec má rozlohu 26,73 km². Najvyšší bod je položený 126 m n. m. a najnižší bod 57 m n. m.

Obyvateľstvo

Počet obyvateľov obce je 1 071 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Colorado (štát USA)

Dejiny

Prvá väčšia vlna osadníkov prišla do Colorada  v roku 1859, kedy tu vypukla zlatá horúčka. Osadníci sa usadili v okolí dnešného Denveru. Už v roku 1860 malo mesto 60 000 obyvateľov. Po celom území vzniklo množstvo zlatokopeckých miest, ktoré sa veľmi rýchlo rozrastali. To ale netrvalo dlho. Po vyťažení zásob v určitých oblastiach sa mestá rýchlo vyľudnili a populácia sa presunula inde. Z niektorých miest vznikli časom turistické centrá, lyžiarske strediská, centrá hazardu alebo historické mestá. Ale veľa miest sa už nikdy nezotavilo a zostalo navždy opustených. Dnes ich je na území Colorada množstvo a hovorí sa im mestá duchov. Colorado je tiež preslávené zločinom. V 19. storočí tu vyčíňalo veľa lúpežníckych bánd a krajina bola známa svojou anarchiou. 28. februára 1861 bolo Colorado pripojené k USA ako pridružené teritórium. Ale federálna vláda tu prakticky nemala vplyv. Tento stav sa začal pomaly meniť po menovaní Colorada štátom USA v roku 1876
Medzinárodný maratón mieru

Medzinárodný maratón mieru (MMM) v Košiciach alebo Košický maratón je najstarší maratón v Európe a tretí najstarší na svete (po Bostonskom a Yonkerskom maratóne). 
Po prvý raz sa bežal v roku 1924. MMM štartuje každoročne v prvú októbrovú nedeľu o 9:00 hod. spred hotela Doubletree by Hilton (bývalý hotel Slovan) na Hlavnej ulici.

Trať

Trať maratónu je rovinatá. Bežia sa dva okruhy v historickom a širšom centre mesta - po asfaltových, resp. kamenných (porfýrová dlažba na Hlavnej ulici) cestách s absolútnym vylúčením dopravy.
Jozef Adamča

Životopis

Odborný asistent na Katedre matematiky PF v Banskej Bystrici, stredoškolský profesor matematiky a deskriptívnej geometrie na SVŠ v Banskej Bystrici, externý učiteľ matematiky, neskôr stredoškolský profesor na Strednej priemyselnej škole spojovej techniky J. Murgaša v Banskej Bystrici. Predseda OV ČSTV v Banskej Bystrici.
Écaillon (Nord)

Poloha

Obec má rozlohu 4 km². Najvyšší bod je položený 35 m n. m. a najnižší bod 19 m n. m.

Obyvateľstvo

Počet obyvateľov obce je 2 029 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Métairies-Saint-Quirin

Poloha

Obec má rozlohu 9,57 km². Najvyšší bod je položený 385 m n. m. a najnižší bod 267 m n. m.

Obyvateľstvo

Počet obyvateľov obce je 311 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Stephen Neale

Dielo

Neale je odborník na filozofiu jazyka, ktorú chápe široko ako „zmysluplný prienik s generatívnou lingvistikou, filozofiou mysle, kognitívnej vedy, filozofickej logiky, metafyziky, teórie právnej interpretácie a literárnej teórie“. Je jednou z hlavných autorít na prakové argumenty, pragmatické teórie interpretácie a Russellovu teóriu deskripcií.Jeho najznámejšími dielami sú knihy Descriptions a Facing Facts. V prípade interpretácie jazyka (vrátane literárnych aj právnych textov) je Neale "intencionalista" aj "pragmatista" a argumentoval v prospech eliminácie formálnych indexov a redukcie úlohy tradičnej kompozičnej sémantiky pri vysvetľovaní toho, ako ľudia používajú jazyk na reprezentácie sveta a komunikáciu. Na Nealovo dielo mali najvýznamnejší vplyv Noam Chomsky, Jerry Fodor, Paul Grice, Bertrand Russell, Dan Sperber and Deirdre Wilson.

Akademická kariéra

Neale sa stal profesorom filozofie na Rutgers University v roku 1999. Predtým pôsobil ako profesor filozofie na University of California, Berkeley (1990 – 1999), na Birkbeck College, University of London (1996 – 1997), a ako docent filozofie na Princeton University (1988 – 1990). Doktorát z filozofie získa na Stanford University (1988), kde bol jeho školiteľom John Perry. Ako hosťujúci profesor pôsobil na Stanfordskej univerzite, Oxfordskej univerzite, Londýnskej univerzite, Univerzite v Oslo, Stockholmskej univerzite a Islandskej univerzite.
Fisher-Price

História

Firmu v roku 1930 založili Herman Fisher, Irving Price s manželkou Margaret Evans Priceovou, ilustrátorkou a výtvarníčkou, a Helen Schelleová. Fisher predtým predával hry a vymýšľal reklamy pre spoločnosť z Churchville. Price opustil obchodný reťazec a Helen Schelleová pôvodne viedla hračkárstvo Penny Walker v Binghamtone. Spoločnost Fisher-Price sa pri výrobe hračiek sústredila predovšetkým na pevnú konštrukciu z kvalitných materiálov. Prvé hračky sa vyrábali z ťažkých kovových súčiastok a dreva borovice ťažkej, ktoré bolo veľmi odolné a netrieštilo sa. Farebné detaily a ozdoby sa dorábali litograficky. Prvú sériu hračiek navrhla pani Priceová na základe postavičiek zo svojich kníh pre deti. 
V roku 1931 trojica zakladateľov priviezla šestnásť drevených výrobkov na Americký medzinárodný veľtrh hračiek v New Yorku, kde sa stretli s úspechom. Prvá predaná hračka Fisher-Price v roku 1931 sa volala „Dr. Doodle“. V päťdesiatych rokoch začala firma vo výrobe používať plast ako trvanlivejší materiál s jasnejšími farbami. Prvý výrobok z plastu bola včielka „Buzzy Bee“. Na konci päťdesiatych rokov vyrábali vo Fisher-Price tridsať deväť plastových hračiek.
V roku 1969 odišiel Herman Fisher vo veku 71 rokov do dôchodku a firmu Fisher-Price kúpila spoločnosť Quaker Oats Company. V roku 1991 sa Fisher-Price osamostatnila a o dva roky neskôr, v novembri 1993, sa stala pobočkou v plnom vlastníctve materského podniku Mattel. Výroba sa nanovo zamerala na hračky pre deti do predškolského veku a spoločnosť začala expandovať na medzinárodný trh. V roku 1997 sa už všetky výrobky firmy Mattel pre predškolské deti predávali pod značkou Fisher-Price.
Cory Doctorow

Životopis

Doctorow sa narodil v kanadskom Toronte v trockistickej učiteľskej rodine, Vyrastal atmosfére spoločenského a politického aktivizmu, už ako dieťa sa podieľal na kampaniach Greenpeace a hnutia pre nukleárne odzbrojenie. Vyštudoval tzv. slobodnú strednú školu v Toronte s názvom SEED School, a potom študoval na štyroch univerzitách, ale ani z jednej nezískal akademický titul.
V polovici roku 2006 sa presťahoval z Londýna, kde predtým počas štyroch rokov pracoval ako Koordinátor európskych záležitostí pre Electronic Frontier Foundation a pomáhal zriadiť Open Rights Group (Supinu otvorených práv), do Los Angeles v Kalifornii. V januári 2006 z Electronic Frontier Foundation odišiel, aby sa stal profesionálnym spisovateľom. Doctorow strávil akademický rok 2006-2007 ako hosťujúci profesor na University of Southern California, kde vyučoval napriek tomu, že nemá formálny akademický titul. Potom sa vrátil do Londýna. Často verejne prednáša na témy autorských práv.

Dielo

Doctorowov prvý román Down and Out in the Magic Kingdom vyšiel v januári 2003 ako prvý román, publikovaný pod jednou z licencií Creative Commons. Licencia dovoľovala čitateľom šíriť elektronickú verziu textu, za predpokladu, že ju nepoužili s cieľom tvoriť zisk a nepovoľovala tvoriť odvodené diela. Elektronická verzia bola vydaná súčasne s tlačenou.
V marci 2003 bola licencia zamenená inou, ktorá dovoľuje tvorbu odvodených prác, ako je fan fiction, ale stále zakazuje komerčné využitie. V auguste 2003 vyšlo v Salon.com „pokračovanie“, poviedka s názvom Truncat. Doctorowove ďalšie dva romány vyšli pod obdobnými licenciami Creative Commons a nasledovali rovnaký model, kde sa digitálna verzia sprístupňuje zdarma súčasne s tlačeným vydaním knihy. Sám autor tvrdí, že sa to na predajnosti jeho kníh odráža pozitívne, pretože si ich prečíta viac ľudí a tí, ktorým sa naozaj kniha páči, si ju potom aj kúpia.
V roku 2000 Cory Doctorow získal cenu Johna W. Campbella pre najlepšieho nového autora, v roku 2003 cenu Locus Award za najlepší prvý román (Down and Out in the Magic Kingdom), a v roku 2004 cenu Sunburst za najlepšiu kanadskú Sci-fi (za zbierku poviedok A Place So Foreign and Eight More).

Iné

Medzi Doctorowove ďalšie práce patrí jeho prvá kniha, The Complete Idiot's Guide to Publishing Science Fiction (2000), a jeho články do Boing Boing, weblogu, ktorý ko-edituje, ako aj pravidelné stĺpčeky v časopisoch Popular Science a Make. Ďalej píše do magazínu Wired magazine, a príležitostne prispieva do iných časopisov a novín ako New York Times Sunday Magazine, Globe and Mail, Asimov's Science Fiction Magazine, a Boston Globe. V roku 2004 napísal esej o Wikipedii, ktorá je zahrnutá v The Anthology at the End of the Universe. V tom istom roku prezentoval na Microsoft's Research Group prednášku o technológii, copyrighte a DRM.
V roku 1999 bol regionálnym riaditeľom Science Fiction and Fantasy Writers of America pre Kanadu. Coryho rodičia naznačili, že by mohli byť v príbuzenskom vzťahu k spisovateľovi E. L. Doctorowovi, ale samotný E. L. Doctorow to nedokázal potvrdiť ani vyvrátiť.
Cesta II. triedy 532 (Slovensko)

Priebeh

Cesta začína v Tornali-časť Behynce na križovatke s cestou I/16 a pokračuje obcami Otročok a Gemerská Ves, pričom sa križuje s III/2830, III/2831, III/2832 a III/2835. V obci Licince sa križuje s III/2837, v Šiveticiach s III/2836 a v Gemerských Tepliciach s III/2837. V meste Jelšava nasleduje križovatka s cestou II/526, potom prechod obcou Lubeník, kde je križovanie s III/2841. Nasledujú ešte križovatky s III/2842, III/2843 a III/2845 v Revúcej. Cesta sa končí v obci Muráň, kde sa napája na cestu II/531.
Créhen

Poloha

Obec má rozlohu 18,21 km². Najvyšší bod je položený 87 m n. m. a najnižší bod 0 m n. m.

Obyvateľstvo

Počet obyvateľov obce je 1 679 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jours-lès-Baigneux

Poloha

Obec má rozlohu 11,2 km². Najvyšší bod je položený 412 m n. m. a najnižší bod 351 m n. m.

Obyvateľstvo

Počet obyvateľov obce je 83 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Skalnaté pleso

Názov

Skalnatá dolina, Skalnaté pleso i Skalnatý potok boli oddávna v lomnickom chotári pod Lomnickým štítom. Ľudia túto dolinu volali Lomnickou dolinou. Veľmi skoro ju však začali devastovať pastieri so svojimi stádami. Nastala erózia pôdy a zanikla vegetácia. Zmenil sa charakter tejto časti doliny a preto prešiel názov doliny z Lomnickej na Skalnatú. Poliaci aj napriek tomu rešpektujú staršie názvy. Pleso je teda Łomnicky Staw. Juraj Buchholtz mladší vo svojej Panoráme Tatier z roku 1717 má pre neho označenie Stagnum rupicaprarum – Stainbock See, čo znamená Kamzíčie pleso. Neskôr sa Stainbock (kamzík) chybnou transkripciou premenil na Steinbach (Skalnatý potok) a teda aj pleso premenovali na Steibach See. Pleso má rozlohu 1,23 ha, hĺbku 2 m a nachádza sa v nadmorskej výške 1 754 m n. m.

Okolie

Pri plese je Stanica Skalnaté pleso lanovky Tatranská Lomnica – Lomnický štít (údolná stanica lanovky na Lomnický štít, vrcholová stanica kabínkovej lanovky, ktorá premáva z Tatranskej Lomnice na Skalnaté pleso s medzistanicou Štart a kabínovej lanovky, ktorá je mimo prevádzku), sedačková lanovka do Lomnického sedla, Observatórium Astronomického ústavu SAV, Hotel Encián, Skalnatá chata a stanica Horskej služby.
Roucourt (Nord)

Poloha

Obec má rozlohu 3,19 km². Najvyšší bod je položený 67 m n. m. a najnižší bod 32 m n. m.

Obyvateľstvo

Počet obyvateľov obce je 376 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Duttlenheim

Poloha

Obec má rozlohu 8,6 km². Najvyšší bod je položený 178 m n. m. a najnižší bod 157 m n. m.

Obyvateľstvo

Počet obyvateľov obce je 2 842 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Velenec

Velenec je zaniknutá dedina v okrese Praha-východ. Dedina ležala medzi Veleňou a Sluhmi, na svahu pravého brehu Ďáblického potoka. K dedine patril aj mlyn.

Dejiny

Prvá zmienka o dedine pochádza z roku 1318. Pôvodne patril Velenec chrámu svätého Víta a za dobu svojej existencie vystriedal mnoho majiteľov. Správa z roku 1593 uvádza, že dedine (Veleň, Velenec, Mírovice) zdieľajú rovnaký osud. V roku 1621 bola dedina skonfiškovaná a od tohto roku sa uvádza ako pustá. Z dediny ostal jediný domček, ktorý bol na príkaz vrchnosti pred rokom 1848 zbúraný.
Dynamická zákonitosť

Dynamická zákonitosť je forma prejavu zákonitej súvislosti medzi predchádzajúcim a nasledujúcim stavom systému a forma kauzálneho vzťahu, ako aj vzťahu stavov, pri ktorom daný stav systému jednoznačne určuje všetky jeho nasledujúce stavy, takže poznanie začiatočných podmienok umožňuje presne predpovedať ďalší vývin systému. Dynamická zákonitosť pôsobí vo všetkých autonómnych, od vonkajších pôsobení málo závislých systémoch s relatívne neveľkým počtom prvkov. Dynamická zákonitosť určuje napríklad charakter pohybu planét v slnečnej sústave.
Každá dynamická zákonitosť predstavuje štatistickú zákonitosť s pravdepodobnosťou uskutočnenia udalostí blížiacou sa k jednej, alebo - v hraničných prípadoch, pre celkom nevyhnutné udalosti - rovnajúcou sa jednej.
Buigny-lès-Gamaches

Poloha

Obec má rozlohu 4,77 km². Najvyšší bod je položený 116 m n. m. a najnižší bod 84 m n. m.

Obyvateľstvo

Počet obyvateľov obce je 390 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marliens

Poloha

Obec má rozlohu 4,35 km². Najvyšší bod je položený 202 m n. m. a najnižší bod 196 m n. m.

Obyvateľstvo

Počet obyvateľov obce je 448 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Javorina (vrch v Kysuckých Beskydách, Vychylovka)

Turizmus

Javorina leží v menej dostupnej centrálnej časti pohoria a na jej vrchol vedie iba  značená turistická trasa po hrebeni. Vystúpiť na vrchol sa však dá aj neznačenými chodníkmi z Vychylovky.